钦定古今图书集成/明伦汇编/氏族典/第521卷 > 薛胄
## 钦定古今图书集成/明伦汇编/氏族典/第521卷 > 薛胄

按《隋书薛胄传》：“胄字绍元，河东汾阴人也。父端，周蔡
州刺史。胄少聪明，每览异书，便晓其义。性慷慨，志立
功名。周明帝时，袭爵文城郡公。高祖受禅，除兖州刺
史。及到官，系囚数百，剖断旬日便了，囹圄空虚。后转
郢州刺史。前后俱有惠政。征拜卫尉卿，寻转大理卿，
持法宽平。后迁刑部尚书，检校相州事，甚有能名。会”
汉王谅作乱。朝廷以“怀贰心”，竟坐除名，配防岭南，
道病卒。有子筠献，并知名。